Korraldus EELNÕU

 03.02.2016

|  |  |
| --- | --- |
| **Välisõhu saasteloa nr L.ÕV/327308 andmine** |   |
|  |  |

1. **ASJAOLUD**

Osaühing Tohuvana Saeveski (registrikood 10544161; Viljandi mnt 124a, Rapla linn, Rapla maakond 79514) esitas 19.01.2016 Keskkonnaametile välisõhu saasteloa taotluse ja lubatud heitkoguste (edaspidi LHK) projekti, mis registreeriti dokumendihaldussüsteemis numbriga 15-2/16/49. Osaühing Tohuvana Saeveski (edaspidi ka käitis) taotleb luba saeveski ja katelde käitamisel tekkivate saasteainete õhku heitmiseks. Välisõhu saasteluba on vajalik vastavalt keskkonnaministri 11.06.2014 määruse nr 20“ Saasteainete heitkogused ja kasutatavate seadmete võimsused, millest alates on nõutav välisõhu saasteluba ja erisaasteluba1 ” § 3 lg 1. Välisõhu saasteloa annab välisõhu kaitse seaduse (edaspidi VÕKS) § 70 alusel Keskkonnaamet.

Keskkonnaameti Harju-Järva-Rapla regioon kontrollis esitatud materjalide sisu vastavust välisõhu kaitse seaduse ja keskkonnaministri 12.11.2013 määrusele nr 66 „Välisõhu saasteloa ja erisaasteloa taotluse ja loa vormid ning loataotluse sisule esitatavad nõuded1". LHK projekt määruse nõuetele. Keskkonnaamet algatas taotlusmaterjali alusel välisõhu saasteloa andmise menetluse, millest teatas osaühingule Tohuvana Saeveski 20.01.2016 kirjaga. Keskkonnaameti välisõhu spetsialist külastas käitist 02.02.2016. Vaadati üle saasteallikad ja räägiti keskkonnatasude arvestamisest ka loata tegevuse korral.

Lähtudes haldusmenetluse seaduse § 40 sätetest saatis Keskkonnaameti Harju-Järva-Rapla regioon 20.01.2016 kirjaga osaühingu Tohuvana Saeveski taotluse Kehtna Vallavalitsusele seisukoha avaldamiseks. Kehtna Vallavalitsus saatis nõusoleku välisõhu saasteloa andmiseks Keskkonnaametisse xxxx*2016 laekunud Kehtna Vallavalitsuse xxxx korraldusega nr xx.*

Keskkonnaameti Harju-Järva-Rapla regioon tegi 20.01.2016 ametlikus väljaandes Ametlikud Teadaanded avalikkusele teatavaks osaühingule Tohuvana Saeveski välisõhu saasteloa andmise menetluse algatamise. Avalikustamisest tulenevaid vastuväiteid välisõhu saasteloa taotluse osas *ei laekunud/laekus xxx*

Lähtudes haldusmenetluse seaduse § 40 sätetest saatis Keskkonnaamet *xx.02.2016* osaühingule Tohuvana Saeveski ja Kehtna Vallavalitsusele tutvumiseks välisõhu saasteloa eelnõu ja saasteloa andmise korralduse eelnõu arvamuse ning seisukohtade kirjalikuks esitamiseks. osaühing Tohuvana Saeveski *saatis Keskkonnaametile xx.xx.2015 kirja, milles ettepanek….* *Kehtna Vallavalitsus saatis…*

Keskkonnaameti Harju-Järva-Rapla regioon tegi *xx.xx.2016* ametlikus väljaandes Ametlikud Teadaanded avalikkusele teatavaks osaühingu Tohuvana Saeveski välisõhu saasteloa eelnõu ja saasteloa andmise korralduse eelnõu. Avalikustamisest tulenevaid vastuväiteid välisõhu saasteloa eelnõu osas *ei laekunud/laekus xx.xx.2016.*

1. **KAALUTLUSED**

Käesolev Keskkonnaameti korraldus ja sellega antav välisõhu saasteluba nr L.ÕV/327308 põhineb haldusmenetluse seaduse, välisõhu kaitse seaduse ja selle alamaktide ning teiste keskkonnavaldkonda reguleerivate õigusaktide nõuetel.

Osaühingu Tohuvana Saeveski saasteallikas asub aadressil Hiie küla, Kehtna vald, Raplamaa. Saasteallikaks on katlamaja ja puidutolmu punker. Katlamajas on kaks katelt, mida köetakse kuni 35 tonni puiduhakkega aastas. Katelde summaarne nimisoojusvõimsus on 1,1 MW. Väiksem katel (0,3 MW) on varukatel ja selles hoitakse vett. Käitis kasutab puidupunkri tsüklonit, mille efektiivsus on 75%.

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 2 lg 1 kohaselt tuleb keskkonnamõju hindamise vajalikkuse eelhinnang anda energeetika valdkonnas tegevuste korral, kui nimisoojusvõimsus on 50-299 megavatti. Osaühing Tohuvana Saeveski katelde nimisoojusvõimsused on väiksemad, seega ei ole keskkonnamõju eelhindamine vajalik.

Keskkonnamõju hindamise ja keskkonnajuhtimissüsteemi seaduse § 6 lg 1 ja lg 2 ning Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ ei seata puidu saagimisele künniseid, seega ei ole keskkonnamõju eelhindamine vajalik.

Saasteallika asukohast ca 0,48 kilomeetri kaugusel asuvad kaitstavad loodusobjektid Mikumäe pärn (KLO4000327) põhjas ja Kõnnumaa hoiuala (KLO2000181) kagus. Ei ole teada asjaolusid, mille esinemisel ohustaksid osaühing Tohuvana Saeveski saasteallikast alla lubatud piirväärtusi jäävad õhuheitmete kogused kaitsealuse objekti kaitse-eesmärke. Välisõhu saasteloaga kehtestatavaid loodusobjektidest tulenevaid piiranguid ei ole.

Välisõhu saasteloaga eritingimusi ei seata. Loa omajale rakenduvad kõik asjakohased õigusaktides sätestatud nõuded.

1. **OTSUSTUS**

Lähtudes eeltoodust ja tuginedes välisõhu kaitse seaduse § 70, Keskkonnaameti peadirektori käskkirja 08.05.2014 nr 1-4.1/14/242 Regioonide põhimääruse kinnitamine punktile 1 ning Haldusmenetluse seaduse § 64 lõikele 2 ja § tulenevalt osaühing Tohuvana Saeveski 19.01.2016 taotlusest ja korralduses esitatud kaalutlustest Keskkonnaameti peadirektori 08.05.2014 käskkirjale nr 1-4.1/14/242 “Regioonide põhimääruste kinnitamine” lisa 1 “Harju-Järva-Rapla regiooni põhimäärus” punktile 3.5.8

**o t s u s t a n:**

1. Anda osaühingule Tohuvana Saeveski (registrikood 10544161) tähtajatu kehtivusega välisõhu saasteluba L.ÕV/327308.
2. Avalikustada osaühingu Tohuvana Saeveski välisõhu saasteloa andmine ametlikus väljaandes Ametlikud Teadaanded.
3. Käesolev korraldus jõustub teatavakstegemisest.
4. Välisõhu saasteluba L.ÕV/327308 on kättesaadav internetipõhises andmekogus KLIS <https://eteenus.keskkonnaamet.ee/>.

Korraldust on võimalik vaidlustada halduskohtumenetluse seadustikus ning haldusmenetluse seaduses sätestatud korras, esitades 30 päeva jooksul korralduse teatavakstegemisest vaide loa andjale või kaebuse Tallinna Halduskohtusse.

*(allkirjastatud digitaalselt)*

Sulev Vare
juhataja
Harju-Järva-Rapla regioon

Saata: Osaühing Tohuvana Saeveski, Kehtna Vallavalitsus, Keskkonnainspektsioon.

Marit Kivisild
välisõhu spetsialist

Harju-Järva-Rapla regioon